69 थि बर’ थुनलाइ आफादनि जोनोम सानजों लोबबा लाखिनानै जनाइ गुदि बर’ थुनलाइ आफादनि खुंगा 36थि बोसोरारि जथुम्मा, जनाइ दख’रा दुलाराय बर’ फरायसा आफादनि खुंग्रा 22थि बोसोरसालिया जथुम्मा आरो लोगोसे जनाइ दख’रा दुलाराय आइजो अनसाइ आफादनि 18थि बोसोरारि जथुम्माखौ जथायै खुंफुंनायाव दिनै 16 नबेम्बर खालाराव जनाइ हालामनि सिङाव थानाय साबसिन बिमा महरै मुस्रिमा लथ्रि नार्जारिखौ बरायनायजों लोगोसे मानबाउदों। बेजों लोगोसे जनाइ हालामनि साबसिन फरायसा महरै मुस्रि सबेत बसुमतारी, साबसिन फालांगिरि महरै मुस्रि कन्देस्वर बसुमतारी आरो साबसिन आबादारि महरै मुस्रि बुद्दिनाथ बसुमतारी बिथांमोननोबो मान बाउदों। बिनिनो साबसिन बिमा महरै सायख’जानाय मुस्रिमा लथ्रि नार्जारिनि आन्दोआव थानाय गुमुरखौ मिथिहो होनो नाजादों।